joelniklaus/EU_Wikipedias huggingface dataset:
Kimmo Kyllönen

Kimmo Kyllönen (s. 11. toukokuuta 1983) on suomalainen jääpallomaalivahti. Hän edustaa Ruotsin pääsarjassa pelaavaa IFK Vänesborgia. Kyllönen on pelannut seitsemät MM-kisat.

Saavutukset
Seurajoukkueissa
SM-kultaa: 2012 (Kampparit)
SM-hopeaa: 2011 (Kampparit)

Maajoukkueessa
MM-hopeaa: 2016
MM-pronssia: 2009, 2017, 2018 ja 2019

Henkilökohtaisesti
MM-kisojen paras maalivahti: 2019
Vuoden jääpalloilija: 2019
Urheilutoimittajain liiton vuoden jääpalloilija: 2019

Lähteet
International Bandy Database
Suomen Jääpalloliitto – Miesten MM-kisojen infopaketti

Suomalaiset jääpalloilijat
Vuonna 1983 syntyneet
Elävät henkilöt
Kaarle August (Ruotsin prinssi)

Kaarle August, Augustenborgin prinssi, (9. heinäkuuta 1768 – 28. toukokuuta 1810), alkuaan Tanskan prinssi Kristian August, oli lyhyen aikaan Ruotsin kruununprinssi. Hänet valittiin 1809 kruununperilliseksi, mutta hän kuoli halvaukseen joukkojen katselmuksessa Skånessa 1810. Tapauksen jälkeen levisi huhuja, että hänet oli myrkytetty, ja Tukholmassa puhkesi levottomuuksia. Hautajaiskulkueen yhteydessä väkijoukko lynkkasi kruununprinssin murhasta epäillyn valtakunnanmarsalkka Axel von Fersenin keskellä katua.

Lähteet

Aiheesta muualla 

Tanskan kuninkaalliset
Ruotsin kuninkaalliset
Kruununperijät
Tanskalaiset kenraalit
Marsalkat
Vuonna 1768 syntyneet
Vuonna 1810 kuolleet
Janne Hauska

Janne Hauska (s. 3. tammikuuta 1983) on suomalainen jääpalloilija. Hän edustaa Bandyliigassa Mikkelin Kamppareita.

Janne Hauska on edustanut Suomea 12 A-maaottelussa ja ollut mukana MM-kilpailuissa vuonna 2009. Hän kuuluu veljensä Tomin tavoin Suomen joukkueeseen myös vuoden 2013 MM-kisoissa.

Saavutukset
Seurajoukkueissa
SM-kultaa: 2010, 2011, 2012, 2017, 2018
SM-hopeaa: 2009, 2019, 2020
Maajoukkueessa
MM-pronssia: 2009
Henkilökohtaisesti
Bandyliigan all-stars: 2018, 2020
Bandyliigan runkosarjan paras maalintekijä: 2017-2018

Lähteet
International Bandy Database
Suomen Jääpalloliitto – Miesten MM-kisojen infopaketti
Suomen Jääpalloliitto – Maaottelumaalit 

Suomalaiset jääpalloilijat
Vuonna 1983 syntyneet
Elävät henkilöt
Kaarle Ulvinpoika

Kaarle Ulvinpoika (k. noin 1407 t. 1410) oli marski, Viipurin linnan päällikkö ja Toftan herra. Hän oli niitä ylimyksiä, jotka 1363 kutsuivat Albrekt Meckleburgilaisen Ruotsiin. Hän oli valtakunnan marski 1364–1371. Hänestä tuli Viipurin linnan päällikkö 1386, ja silloin hän tuli jäseneksi Bo Joninpoika Gripin testamentin toimeenpanokuntaan. Hän osallistui siihen poliittiseen toimintaan, jonka seurauksena kuningatar Margareeta sai valtaansa Ruotsin ja Suomen. Hän luopui lopullisesti Viipurista 1399. Häntä on pidetty Ruotsin oppineimpiin kuuluvana miehenä.

Lähteet

Ruotsalaiset virkamiehet
Suomen linnanvoudit ja linnanpäälliköt
1300-luvulla syntyneet
Vuonna 1407 kuolleet
Perttu Hämäläinen

Perttu Hämäläinen on Aalto-yliopiston professori. Hämäläinen aloitti Perustieteiden korkeakoulun mediatekniikan laitoksen ja Taiteiden ja suunnittelun korkeakoulun median laitoksen yhteisenä apulaisprofessorina 29. maaliskuuta 2012 kun Suomen ensimmäinen tietokonepeliprofessuuri perustettiin. Hämäläinen on väitellyt tekniikan tohtoriksi ja taiteen maisteriksi.

Lähteet

Aalto-yliopiston professorit
Elävät henkilöt
Syntymävuosi puuttuu
Suomalaiset professorit
Muhammad III

Muhammad III (), (n. 1710 – 1790) oli Marokon sulttaani. Alaouiten hallitsijasukuun kuuluva Muhammad III oli ensimmäisen kerran sulttaani lyhyen aikaa vuonna 1748. Lokakuussa 1748 Muhammad III:tta seurasi sulttaanina Abdallah, joka oli vallassa 10. marraskuuta 1757 saakka. Tällöin Muhammad III nousi uudelleen Marokon sulttaaniksi. Valtakausi päättyi 9. huhtikuuta 1790, ja sulttaaniksi nousi Yazid.

Valtakausi 

Muhammad III päätti vuonna 1765 perustaa rannikon Essaouiraan satamakaupungin, johon hän ohjasi kaiken Marokon eteläosan kaupan. Kaupungista muodostui yksi Marokon tärkeimmistä kaupankäyntikeskuksista ja satamakaupungeista. Sulttaani asutti kaupunkiin juutalaisia, joiden suhteita sulttaani hyödynsi suhteiden luomisessa eurooppalaisten kanssa ja kaupankäynnin järjestämisessä heidän kanssaan. Muhammad III myös rakennutti vuoden 1755 maanjäristyksessä tuhoutuneen Casablancan medinan uudelleen vuonna 1770.

Amerikan vallankumouksen seurauksena Britannian lipun alla Atlantilla kulkeneet yhdysvaltalaiset kauppalaivat menettivät Britannian takaaman suojelun ja joutuivat barbareskimerirosvojen hyökkäysten kohteiksi. Yhdysvallat oli yrittänyt tuloksetta pyytää suojelua eurooppalaisilta. Sulttaani Muhammad III:n johtama Marokko tunnusti 20. joulukuuta 1777 ensimmäisenä valtiona Yhdysvaltain itsenäisyyden. Tunnustuksen jälkeen yhdysvaltalaiskauppalaivat pääsivät Marokon sulttaanikunnan suojeluun, mikä takasi turvallisen merenkulun. Sulttaani ilmoitti marokkolaisissa Tangerin, Essaouiran, Salén ja Larachen satamakaupungeissa toimiville eurooppalaisille kauppiaille ja konsuleille, että yhdysvaltalaiset laivat saivat samat oikeudet kuin muutkin valtiot ja saivat näin ollen vapaasti käyttää maan satamia. 

Muhammad III solmi Yhdysvaltain kanssa vuonna 1787 voimaan tulleen ystävyyssopimuksen, joka on Yhdysvaltain vanhin yhä voimassa oleva ystävyyssopimus. Yhdysvaltain perustuslain tultua voimaan vuonna 1787, kirjoitti maan presidentti George Washington Muhammad III:lle kunnioittavan kirjeen, joka on päivätty 1. joulukuuta 1789. Kirjeen tarkoituksena oli vahvistaa Yhdysvaltain ja Marokon välisiä suhteita. Kirjeessä Washington myös pahoitteli hidasta viestintää Marokon kanssa sekä kertoi Yhdysvaltain ottaneen käyttöön uuden perustuslain.

Lähteet

Aiheesta muualla 

Sulttaanin muotokuva

Marokon sulttaanit
1710-luvulla syntyneet
Vuonna 1790 kuolleet
Luettelo tunnetuista savonlinnalaisista

Tunnettuja Savonlinnassa syntyneitä tai Savonlinnassa asuneita henkilöitä on lueteltu seuraavassa:

 Hannu Aravirta, valmentaja
 Jouni Backman, entinen kansanedustaja
 Outi Condit, näyttelijä
 Saimi Hoyer, valokuvamalli
 Kari Hietalahti, näyttelijä
 Katriina Honkanen, näyttelijä
 Janne Hyytiäinen, näyttelijä
 Henri Ikonen, KHL-jääkiekkoilija
 Heli Järvinen, kansanedustaja, toimittaja, entinen Suomen Yrittäjänaisten toimitusjohtaja   
 Karoliina Kallio, laulaja
 Ere Kokkonen, elokuvaohjaaja, käsikirjoittaja ja näyttelijä
 Arttu Käyhkö, tietokirjailija
 Risto Kuisma, entinen kansanedustaja
 Katariina Lahti, teatteriohjaaja
 Eric Laxmann, luonnontieteilijä, Venäjän tiedeakatemian akateemikko
 Joel Lehtonen, kirjailija
 Ville Leino, NHL-jääkiekkoilija
 Petri Manninen, näyttelijä

 Janne Mannonen, muusikko
 Sallamaari Muhonen, toimittaja
 Jarmo Myllys, jääkiekkomaalivahti
 Tuija-Maija Niskanen, elokuvaohjaaja
 Tuulikki Paananen, näyttelijä
 Pekka Pouta, meteorologi
 Tuukka Rask, NHL-jääkiekkoilija 
 Hannu Salakka, kirjailija
 Pekka Salmi, liikemies, kasinonomistaja
 Jorma Silvasti, oopperalaulaja 
 Juha Taskinen, dokumentaristi, luontokuvaaja 
 Arto Tiainen, hiihtäjä, entinen kansanedustaja
 Pekka Tirkkonen, jääkiekkovalmentaja
 Kaj Turunen, entinen kansanedustaja
 Marja-Liisa Vartio, kirjailija
 Simo Vuorilehto, vuorineuvos, Nokian pääjohtaja 1988–1992
 A. O. Väisänen, etnomusikologi, professori
 Jarkko Wuorinen, maakuntaneuvos, liikemies

Savonlinna
Savonlinna
Suomi hiihdon maailmanmestaruuskilpailuissa 2013

Suomi osallistui vuoden 2013 hiihdon MM-kilpailuihin Val di Fiemmessä 20. helmikuuta – 3. maaliskuuta. Maastohiihtoon valittiin 17 hiihtäjää, yhdeksän miestä ja kahdeksan naista. Mäkihyppyyn valittiin neljä miestä sekä yksi nainen. Yhdistettyyn valittiin viisi suomalaista.

Suomi saavutti kisoista yhden mitalin – pronssisen – joka tuli naisten parisprintistä Krista Lähteenmäelle ja Riikka Sarasoja-Liljalle.

Maastohiihto 
Suomen maastohiihtojoukkue MM-kilpailuihin julkistettiin 28. tammikuuta 2013. Suomen edustajiksi valittiin yhdeksän miestä ja kahdeksan naista.

Miehet

Naiset

Mäkihyppy

Miehet 
Mäkihypyssä järjestetään normaalimäki HS106, suurmäki HS134 ja joukkuekilpailu suurmäestä.

Naiset 
Mäkihypyssä järjestetään normaalimäki HS106.

Yhdistetty 
Yhdistetyssä järjestetään Gundersenin normaali- ja suurmäki, joukkuekilpailu normaalimäestä sekä parikilpailu suurmäestä.

Lähteet 

Suomen hiihto
Igor Zolotarev

Igor Zolotarev (, s. 10. syyskuuta 1970) on venäläissyntyinen suomalainen jääpalloilija. Hän edustaa Bandyliigassa pelaavaa LRK Tornio -joukkuetta.

Zolotarev aloitti uransa Neuvostoliiton mestaruussarjassa Krasnaja Zarjan joukkueessa Leningradissa ja siirtyi Suomeen vuonna 1994. Hän on myös edustanut Haaparanta-Tornion Palloveikkoja Ruotsin kahdella korkeimmalla sarjatasolla.

Suomen A-maajoukkueessa Zolotarev esiintyi ensimmäisen kerran vuonna 2006. Hän on pelannut urallaan neljät maailmanmestaruuskilpailut.

Saavutukset
Seurajoukkueissa
SM-kultaa: 2000, 2002, 2004, 2005, 2006, 2007
SM-hopeaa: 1996, 1997, 1999, 2001, 2003, 2008
Maajoukkueessa
MM-pronssia: 2007, 2008, 2009, 2010

Lähteet
International Bandy Database
Suomen Jääpalloliitto – Maaottelupelaajat kautta aikojen
Suomen Jääpalloliitto – Maaottelumaalit kautta aikojen

Suomalaiset jääpalloilijat
Suomalaiset jääpallovalmentajat
Venäläiset jääpalloilijat
Neuvostoliittolaiset jääpalloilijat
Suomen venäläiset
Vuonna 1970 syntyneet
Elävät henkilöt
Miko Kailiala

Miko Kailiala (s. 15. tammikuuta 1993) on suomalainen salibandyn pelaaja. Kaudella 2019–2020  hän edustaa Salibandyliigassa pelaavaa TPS:ää. Kailialan pelipaikka on hyökkääjä.

Ura 
Kailiala on lietolaisen SBS Liedon kasvatti. Hän siirtyi Turkuun TPS:n junioreihin vuonna 2007. Kaudelle 2010–2011 hänet nostettiin Salibandyliigassa pelaavaan miesten edustusjoukkueeseen. Kailialan läpimurto liigassa tapahtui kaudella 2011–2012, jolloin hän teki 26 pelaamassaan ottelussa 37+9=46 tehopistettä. Kauden päätteeksi hänet valittiin vuoden parhaaksi poikajunioriksi Suomessa.

Kaudelle 2012–2013 Kailiala nimettiin 19-vuotiaana joukkueensa kapteeniksi. Hän merkkautti 26 runkosarjan ottelussa tehot 37+15=52. TPS eteni pudotuspeleihin, mutta hävisi puolivälierissä Happeelle voitoin 3–2. Kailiala oli myös pudotuspeleissä joukkueensa pisteykkönen pelaten viisi ottelua tehoin 9+1=10.

Kaudelle 2013–2014 Kailiala siirtyi helsinkiläisen SSV:n riveihin. SSV:n kanssa hän on saavuttanut kaksi SM-pronssia (2014, 2015).

Liigatilastot

Maajoukkueessa
Toukokuussa 2011 Kailiala oli voittamassa alle 19-vuotiaiden salibandyn maailmanmestaruutta, kun Suomi voitti Saksan Weißenfelsissa pelatun turnauksen loppuottelussa Ruotsin maalein 4–3. Kailiala teki ottelussa Suomen 4–2-voittomaalin.

Kailiala debytoi miesten A-maajoukkueessa keväällä 2012. Hänet valittiin edustamaan Suomea vuoden 2014 MM-kilpailuihin Göteborgissa. Suomi voitti turnauksessa hopeaa.

Hän edusti Suomea myös seuraavissa, vuonna 2016 Riiassa järjestetyissä MM-kisoissa, joissa Suomi voitti kultaa. Hän teki turnauksessa viisi maalia.

Kailiala oli maajoukkueen mukana myös Sveitsissä järjestetyissä vuoden 2022 MM-kisoissa, joissa Suomi voitti pronssia.

Lähteet

Aiheesta muualla 
 Miko Kailiala UrheiluSuomi.comin sivuilla
 Miko Kailiala pelaajatilastointi NHL Finns

Suomalaiset salibandyn pelaajat
Vuonna 1993 syntyneet
Elävät henkilöt
Safi

Safi (, aik. Asfi) on kaupunki Safin provinssissa Doukkala-Abdan hallintoalueella Marokossa. Asukkaita Safissa oli vuoden 2004 väestönlaskennassa 284 750, joista 179 oli ulkomaalaista. Kotitalouksia oli 59 242. Vuonna 1994 kaupungissa oli 262 276 asukasta ja 50 913 kotitaloutta.

Ilmasto

Historia 

Luonnonsatamastaan tunnettua Atlantin rannalla sijaitsevaa Safia ovat vuorollaan asuttaneet karthagolaiset, roomalaiset ja gootit. Karthagolaiset antoivat kaupungille nimen Asfi. Muslimit saapuivat alueelle 1000-luvulla, jolloin Safin satamasta tuli myös Marrakechin ja Guinean välisen kaupankäynnin satama. Sataman kautta kulki orjia, kultaa ja norsunluuta. Merenidit rakensivat Safiin 1300-luvulla ribāṭin eli linnoitetun luostarin, jonka seurauksena kaupungista muodostui merkittävä kulttuurinen ja uskonnollinen keskus. Arabihistorioitsija Ibn Khaldun mainitsee luostarin kirjoituksissaan. Portugalilaiset miehittivät kaupungin vuosiksi 1508–1541, jona aikana he rakensivat Qasr al-Bahrin linnoituksen ja katedraalin. Lisäksi portugalilaiskaudella kaupunki laajentui. Saadien hallitsijasuku otti vuonna 1541 Safin takaisin haltuunsa, jonka seurauksena poistuvat portugalilaiset tuhosivat suurimman osan rakentamistaan monumenteista. Saadien kaudella 1500-luvun lopulta 1600-luvun alkuun Safi kukoisti. Safi rikastui sokeri- ja kuparikaupan ansiosta ja kaupungissa oli paljon eurooppalaisia kauppiaita ja edustajia. Sulttaani Muhammad III:n määräsi etelämpänä sijainneen Essaouiran kaupungin ja sen sataman 1700-luvun puolivälissä uudelleenrakennettavaksi, jonka jälkeen kaupankäynti keskittyi sinne ja Safin kaupankäynti loppui suurelta osin. Safin kalastuslaivastoa laajennettiin 1900-luvulla. Samoin kaupunkiin valmistui suuria kalankäsittelylaitoksia, joissa pystyttiin käsittelemään 30 000 tonnia sardiineja vuodessa. Safin eteläpuolelle rakennettiin fosfaattiteollisuutta.

Elinkeinot 

Kaupungin eteläpuolella on elintarviketeollisuutta sekä fosfaattia hyödyntävää kemianteollisuutta. Lisäksi kaupungissa on tekstiiliteollisuutta, ja siellä on merkittävä kalastussatama, jossa on kalankäsittelylaitoksia. Satama palvelee myös 140 kilometrin päässä kaakossa sijaitsevaa Marrakechin kaupunkia, ja sinne tuodaan fosfaattiteollisuudessa tarvittavaa fosfaattia läheisestä Youssoufiasta. Safi tunnetaan myös keramiikastaan. Safin laitamilla viljellään muun muassa oliiveja sekä viljakasveja, joista suurin osa on ohraa. Lisäksi ympäristössä harjoitetaan nautakarjan, vuohien ja lampaiden kasvatusta. Safiin on rautatieyhteys.

Lähteet

Aiheesta muualla 

Safin kotisivut  

Marokon kaupungit
Beatrice (Yhdistyneen kuningaskunnan prinsessa)

Prinsessa Beatrice (14. huhtikuuta 1857 – 26. lokakuuta 1944) oli kuningatar Viktorian ja prinssi Albertin nuorin lapsi ja syntyi noin neljä vuotta ennen isänsä kuolemaa. Viktoria ja Albert hemmottelivat Beatricea enemmän kuin vanhempia lapsiaan ja hän oli Viktorian lempilapsi. Prinssi Albertin kuolema oli raskas isku Viktorialle, joka vetäytyi julkisuudesta ja pukeutui suruvaatteisiin loppuelämäkseen. Viktorian suru vaikutti Beatriceen ja hän vietti yksinäisen lapsuuden. Vanhempana Beatrice oli luonteeltaan varautunut.

Beatricen tarkoituksena oli olla äitinsä kumppani, mutta 1884 Beatrice rakastui Battenbergin prinssi Henrikiin. Viktoria suhtautui kielteisesti mahdolliseen avioliittoon eikä puhunut Beatricelle kuukausiin. Viktoria lopulta suostui avioliittoon sillä ehdolla että Beatrice ja Henrik asuisivat hänen luonaan. Henrik ja Beatrice avioituivat 23. heinäkuuta 1885 ja he saivat neljä lasta. Viktoria nimitti Henrikin Wightsaaren kuvernööriksi 1889, mutta elämä kuningattaren vierellä ei riittänyt Henrikille. 1895 Heinrich sai Viktorialta luvan lähteä sotaan Ašanteja vastaan. Tammikuussa 1896 Henrik kuoli malariaan. Henrikin seuraaja Wightsaaren kuvernöörinä oli Beatrice. 

Miehensä kuoleman jälkeen Beatrice oli äitinsä epävirallinen sihteeri. Viktorian toiveiden mukaisesti Beatrice editoi Viktorian kuoleman jälkeen tämän suuren päiväkirjakokoelman poistaen kaiken mikä voisi loukata kuningasperhettä. Suurimman osan alkuperäisistä päiväkirjoista Beatrice tuhosi Yrjö V:n vastustuksesta huolimatta. 

Beatrice oli kuollessaan ainoa elossa oleva Albertin ja Viktorian lapsi. Hänen kuollessaan vallassa oli hänen vanhimman veljensä Edvard VII:n pojanpoika Yrjö VI. Espanjan entinen kuningas Juan Carlos I on Beatricen jälkeläinen.

Lähteet

Aiheesta muualla

Yhdistyneen kuningaskunnan kuninkaalliset
Vuonna 1857 syntyneet
Vuonna 1944 kuolleet
High Speed 2

High Speed 2 (lyh. HS2) on suunnitteilla oleva suurnopeusrata Englannissa. Ensimmäisessä vaiheessa rata rakennettaisiin Lontoosta Birminghamiin, Britannian toiseksi suurimpaan kaupunkiin. Toisessa vaiheessa rataa jatkettaisiin Manchesteriin ja Leedsiin. 225 kilometrin rataosuus Lontoosta Birminghamiin on määrä rakentaa vuosina 2017–2026. Kakkosvaiheen suunnitellaan valmistuvan vuoteen 2032 mennessä.

Lähteet

Suurnopeusradat
Yhdistyneen kuningaskunnan rataverkko
Virpi Alanen

Virpi Alanen (s. 15. marraskuuta 1978) on Helsingissä asuva runoilija, aforisti, kriitikko ja taidejournalisti. Hänen runoutta ja aforistiikkaa yhdistelevä esikoisteoksensa Ystävätär K ilmestyi vuonna 2012. Alasella on monitaiteinen runoblogi Peilit ja antikvaarinen löytörunoblogi Löytöretkue.

Alanen on pitänyt myös visuaalisen runouden näyttelyjä. Yksi teos julkaistiin vuonna 2017 runoussivusto Nokturnossa.

Alanen toimi Suomen aforismiyhdistyksen puheenjohtajana 2013–2014.

Teokset

 Ystävätär K (Poesia, 2012)
 Löytöretkue (Poesia, Poesiavihkot-sarja, 2015)
Hiilellä piirretty hymy (Kulttuurivihkot, 2020)
 Mahdollisia rakkauslauseita ([Kulttuurivihkot], 2022)
 Serendipii (Lyhyttavara, 2022)
 Kunnes luut iloiset (Enostone, 2022)

Näyttelyt

 2020 Elämänmuotojen kirjoitusta, Alpo Jaakolan patsaspuisto, Loimaa
 2019 Poeettisia eläimiä, Stoan Parvigalleria, Helsinki
 2018 Poeettisia eläimiä, Antikvariaatti Sofian Galleria, Helsinki
 2018 Poeettisia eläimiä, Turun Kirjakahvilan galleria, Turku

Lähteet

Aiheesta muualla 
 Virpi Alanen Aforistihakemistossa
 peilit.blogspot.fi Alasen blogi Peilit
 Virpi Alasen antikvaarinen löytörunoblogi Löytöretkue

Suomalaiset runoilijat
Vuonna 1978 syntyneet
Elävät henkilöt
Swades

Swades (myös Swades: We, the People, suom. ”Kotimaa”) on vuonna 2004 ilmestynyt intialainen draamaelokuva, jonka on ohjannut Ashutosh Gowariker. Päärooleja näyttelevät Shah Rukh Khan ja Gayatri Joshi ainoassa elokuvassaan. Elokuva tuotti huonosti Intiassa, mutta menestyi ulkomailla ja sai ylistystä kriitikoilta. Se on noussut kulttielokuvaksi intialaisten ja muiden eteläaasialaisten keskuudessa ympäri maailmaa.

Tarina 
Menestynyt intialainen tiedemies palaa kotimaahansa hakemaan lastenhoitajaansa Yhdysvaltoihin ja samalla löytää uudelleen juurensa.

Näyttelijät

Soundtrack

Palkinnot 
National Film Awards
 Paras mieslaulaja – Udit Narayan
 Paras kuvaus – Mahesh Aney

Filmfare Awards
 Paras miespääosa – Shah Rukh Khan
 Paras taustamusiikki – A. R. Rahman

Global Indian Film Awards
 Paras miespääosa – Shah Rukh Khan
 Paras tulokas – Gayatri Joshi

Zee Cine Awards
 Paras tarina
 Paras naistulokas – Gayatri Joshi

Screen Awards
 Lupaavin naistulokas – Gayatri Joshi

Bollywood Movie Awards
 Paras naistulokas – Gayatri Joshi

Film Café Awards
 Paras miespääosa – Shah Rukh Khan

Lähteet

Aiheesta muualla 
 Virallinen sivusto 
 
 

Vuoden 2004 intialaiset elokuvat
Intialaiset draamaelokuvat
Ashutosh Gowarikerin ohjaamat elokuvat
Hindinkieliset elokuvat
F.K. Trube

F.K. Trube Oy on pulla- ja konditoriatuotteisiin erikoistunut leipomo Kuopiossa. Yrityksen liikevaihto oli vuonna 2021 noin 6,8 miljoonaa euroa. F.K. Trube Oy kuuluu Hallman-konserniin. Leipomo työllistää noin 60 työntekijää ja tuotteita on myynnissä vähittäiskaupoissa ympäri Suomen.

Historia
Yrityksen perusti Karl Trube Karjalankannaksella sijaitsevaan Kuokkalaan vuonna 1913. Truben leipomo oli 1900-luvun alussa kuuluisa erityisesti omenaleivoksistaan. Karl Truben poika Fredrik Trube, jota kutsuttiin myös lempinimellä "Ukko-Trube", peri oppinsa isältään. Fredrik Trube siirsi konditorialeipomon Kuopioon Puijonkadulle vuonna 1933. Fredrik ja Natalia Trubella ei ollut perillisiä. Trube myi liiketoimintansa Hallman-yhtiölle vuonna 1974 ja jäi eläkkeelle.

Truben tuotteita
Truben suosituimpiin pullatuotteisiin kuuluvat Voikierrepitko,  Kanelikierrepitko sekä Puolikas kilopitko. Valikoimiin kuuluu erilaisia täytepitkoja, bostonpullia sekä sesonkituotteita. Truben tuotevalikoimaan kuuluvat myös erilaiset konditoriatuotteet, joista suosituimpia ovat Pariisinleivos, Aleksanterinleivos sekä voileipäkakut. Truben konditoriatuotteet ovat myynnissä vähittäiskaupoissa ympäri Suomen. Truben toimintaa ohjaavat BRC-sertikaatti, FSSC 22000 -sertifikaatti sekä ISO 9001 -sertifikaatti.

Lähteet

Aiheesta muualla 
Truben verkkosivut

Suomalaiset elintarvikeyritykset
Teemu Kaski

Teemu Kaski (s. 1972) on suomalainen nyrkkeilijä. Hän edusti urallaan Lahden Kalevaa. Hän voitti Suomen-mestaruuden alle 54-kiloisten sarjassa vuosina 1991 ja 1993 sekä saavutti SM-hopeaa vuonna 1992 ja SM-pronssia vuonna 1990. Kaski voitti sarjansa GeeBee-turnauksessa vuonna 1993

Lähteet 
 http://www.nyrkkeilymuseo.fi/files/1990-1999.pdf 
 http://www.nyrkkeilymuseo.fi/files/geebee_1990-1999.pdf

Aiheesta muualla 
 http://sivut.jippiimissio.fi/filebank/749-hse2007_02-nastola-09.pdf

Suomalaiset nyrkkeilijät
Vuonna 1972 syntyneet
Elävät henkilöt
Lahden Kaleva

Lahden Kaleva on suomalainen urheiluseura. Se perustettiin vuonna 1925 nimellä Nyrkkeily- ja Urheiluseura Kaleva. Kaleva on Suomen Työväen Urheiluliiton jäsenseura. Sen nykyiseen ohjelmistoon kuuluvia lajeja ovat nyrkkeily, hiihto, uinti ja suunnistus. Kalevalla on toimintaa myös kuntoliikunnassa. Seuraa ovat edustaneet muun muassa yleisurheilijat Valto Olenius ja Soini Nikkinen sekä nyrkkeilijät, isä ja poika Esa ja Ville Hukkanen.

Lähteet 
 http://www.lahdenkaleva.fi/seura/historia/

Suomalaiset urheilun yleisseurat
Lahtelaiset urheiluseurat
Efren Saldivar

Efren Saldivar (s. 30. syyskuuta 1969) on yhdysvaltalainen sarjamurhaaja, joka murhasi potilaitaan toimiessaan hengitysterapeuttina.

Saldivar syntyi Brownsvillessä Texasissa. Hän valmistui hengitysterapeutiksi vuonna 1988 ja pääsi sairaalaan töihin yövuoroon.

Saldivar murhasi potilaita injisoimalla potilaisiin halvaannuttavaa lääkettä, joka johti hengityslamaan, sydänpysähdykseen tai molempiin. Nämä lääkkeet ovat voineet olla morfiinia ja suksametoniumkloridia, koska niitä löytyi hänen vaatekaapistaan käytettyjen ja käyttämättömien injektioruiskujen kanssa. Kuudessa murhassa oli todistetusti käytetty pankuronia (Pavulon), joka pysäyttää potilaan hengityksen, kytkettäessä heidät hengityskoneeseen. Saldivar valitsi uhrinsa huolellisesti, ja murhasi yleensä potilaita jotka olivat muutenkin kuolemassa. Tämän vuoksi hänen työvuorollaan ei huomattu poikkeavuuksia potilaiden kuolleisuudessa. 

Saldivar erotettiin virastaan 13. maaliskuuta 1998, pian sen jälkeen kun hän oli tunnustanut 50 murhaa. Hän perui tunnustuksensa myöhemmin. Jotta olisi saatu varmuus Saldivarin syyllisyydestä 20 ruumista, joita ei oltu krematoitu, kaivettiin haudasta ja niille suoritettiin ruumiinavaus. Kuudesta ruumiista löytyi kuolettava määrä pankuronia, joka säilyy muuttumattomana kuukausia hautaamisen jälkeenkin.

12. maaliskuuta 2002 Saldivar myönsi syyllisyytensä kuuteen murhaan, ja hänet tuomittiin kuuteen peräkkäiseen elinkautiseen vankeusrangaistukseen, ilman mahdollisuutta ehdonalaiseen. Hän kärsii tuomiotaan Salinas Valleyn osavaltion vankilassa.

Todellisen uhrien määrän tietää vain Saldivar itse, mutta on arvioitu että uhreja voisi olla yhteensä jopa 120.

Katso myös 

Harold Shipman
H. H. Holmes
Marianne Nölle

Lähteet 

Yhdysvaltalaiset sarjamurhaajat
Henkirikoksiin syyllistyneet terveydenhoidon ammattilaiset
Vuonna 1969 syntyneet
Elävät henkilöt
Niilo Kanto

Niilo Kanto (1897–1956) oli suomalainen yritysjohtaja, koulutukseltaan diplomi-insinööri. Hän oli Kajaani Oy:n toimitusjohtaja vuosina 1934–1956. Hänelle myönnettiin vuorineuvoksen arvonimi 1944.

Hänen veljensä oli Sunila Oy:n toimitusjohtaja Lauri Kanto.

Lähteet

Suomalaiset yritysjohtajat
Suomalaiset insinöörit
Vuorineuvokset
Vuonna 1897 syntyneet
Vuonna 1956 kuolleet
Simunankoski

Simunankoski on voimakas koski Laukaassa Rautalammin reitillä. Sen kautta Leivonveden vedet laskevat Kuusveteen. Kosken pituus on 540 m, virtaama keskimäärin 75 m³ sekunnissa ja putouskorkeus 3 m. Kosken pohjoispuolella on Simunan talo ja asutuksesta muodostuu Simunan kylä. Kynsiveden pintaa on aikoinaan alennettu 60 cm, jolloin putouskorkeus on alentunut saman verran. Kosken yläjuoksulla oleva Koskensaari jakaa yläjuoksun kahteen haaraan. Simunankoski oli aikoinaan presidentti Kekkosen suosima kalapaikka. Melojat kiertävät kosken pohjoispuolitse, jossa on vetoura, sillä koskella liikkuminen on luvanvaraista.
Kosken ympäristö on rehevää koivumetsää.

Lähteet

Aiheesta muualla
 Simunankoski 1855 sivustolla vanhakartta.fi

Rautalammin reitti
Keski-Suomi
Laukaan luonto
Suomen kosket
Rajamäen koulu

Rajamäen koulu on Nurmijärven Rajamäellä toimiva alakoulu (luokka-asteet 1–6). Se käsittää viisi erillistä rakennusta. A-rakennus on kaikkein suurin, ja siinä on normaalien luokkien lisäksi tekstiilityön, teknisen käsityön, ympäristötiedon, liikunnan, kuvaamataidon ja ATK:n luokat.  B-rakennuksessa on englannin luokka ja muita normaaleja luokkia. C-rakennuksessa on musiikin luokka ja muita normaaleja luokkia. D-rakennus on nykyisin tyhjillään. Aikaisemmin siinä on toiminut terveydenhuolto. E-rakennuksessa on kuraattori, terveydenhoitaja ja erityisluokkia.

Katso myös 
 Rajamäen yläaste
Rajamäen lukio

Aiheesta muualla 
http://www.nurmijarvi.fi/koulut/rajamaen_koulu

Nurmijärven peruskoulut
Rajamäki
Sidi Mohammed ben Abdallahin museo

Sidi Mohammed ben Abdallahin museo () on vuonna 1980 perustettu museo Essaouiran kaupungissa Marokossa. Kahdessa kerroksessa medinan Laâlouj-kadun varrella sijaitsevassa 1800-luvun rakennuksessa toimiva museo on nimetty Marokon sulttaanin Muhammad III:n eli Sidi Mohammed ben Abdallahin mukaan, joka on modernin Essaouiran kaupungin perustaja. Museo oli Muhammad III:n virallinen asunto. 

Museossa on esillä Essaouiran alueen mattoja, asusteita, aseita, koruja ja musiikkisoittimia. Lisäksi museossa on näytteillä kaupungin edustan Mogadorinlahdesta löydettyjä foinikialaisten ja roomalaisten aikaisia esineitä. Sidi Mohammed ben Abdallahin museo esittelee myös vanhoja kuvia kaupungista, ja siellä on osasto paikallisten käsityöläisten töissään käyttämien symbolien ja merkkien selityksille.

Lähteet 

Marokon rakennukset ja rakennelmat
Museot
Seabiscuit – amerikkalainen legenda

Seabiscuit – amerikkalainen legenda (Seabiscuit) on vuonna 2003 ensi-iltansa saanut Gary Rossin käsikirjoittama ja ohjaama elokuva, joka perustuu Laura Hillenbrandin kirjaan 1930–1940-lukujen tunnetusta Seabiscuit-nimisestä kilpahevosesta. Elokuva oli ehdolla seitsemän Oscar-palkinnon saajaksi, muun muassa vuoden parhaaksi elokuvaksi.

Lähteet 

Vuoden 2003 yhdysvaltalaiset elokuvat
Gary Rossin ohjaamat elokuvat
Yhdysvaltalaiset draamaelokuvat
Yhdysvaltalaiset urheiluelokuvat
Emiliano Rodríguez

Emiliano Rodríguez (s. 10. kesäkuuta 1937 San Feliz de Torío) on espanjalainen pääsarjauransa lopettanut koripalloilija. Urheilu-uransa jälkeen hänet valittiin FIBA Hall of Fameen.

Rodríguez aloitti pääsarjakoripallon Montcadassa, mutta siirtyi pian Real Madridiin. Madridin paidassa Rodríguez voitti Espanjan-mestaruuden kaksitoista kertaa vuosina 1961–1966 sekä 1968–1973. Lisäksi hän voitti Espanjan-cupin yhdeksän kertaa vuosina 1961–1962, 1965–1967 ja 1970–1973. Rodríguez johdatti joukkueensa neljä kertaa Euroopan cupin mestariksi. Hän lopetti pääsarjauransa vuoteen 1973.

Maajoukkueessa Rodríguez esiintyi 175 ottelussa vuosina 1958–1971. Hän oli mukana kahdessa olympiakisoissa sekä seitsemän kertaa EM-kilpailuissa.

Lähteet

Aiheesta muualla 
FIBA Hall of Fame 

Espanjalaiset koripalloilijat
Vuonna 1937 syntyneet
Elävät henkilöt
Hanna Lekander

Hanna Katariina Lekander (s. 1980) on suomalainen näyttelijä. Hän on valmistunut Teatterikorkeakoulusta vuonna 2010. Lekander on esiintynyt neljässä pitkässä elokuvassa sekä muun muassa televisiosarjoissa Mökki ja Villa Helena. 

Merkittävimmän roolinsa Lekander on tehnyt Ilkka Vanteen ohjaamassa elokuvassa Lupaus. Hän oli roolistaan ehdolla Parhaan naissivuosan Jussi-palkinnon saajaksi vuonna 2006.

Filmografia

Elokuvat

Televisiosarjat

Lähteet 
 Helsingin freelancenäyttelijät
 

Suomalaiset näyttelijät
Vuonna 1980 syntyneet
Elävät henkilöt
Rock the Beach

Rock the Beach oli Hietaniemen uimarannalla Helsingissä pidetty musiikkifestivaali, joka järjesttiin ensimmäisen kerran 26. ja 28.−29. kesäkuuta 2013. Rock The Beach esitteli rock-yhtyeitä kolmella lavalla kolmen päivän aikana. 

Festivaalin päälava Radio Rock Stage sekä kakkoslava Nokia Musiikki Stage sijaitsivat hiekkarannalla aivan meren tuntumassa, ja kolmas lava Carlings Stage rannan vieressä puiden ympäröimänä. Vuonna 2014 Rock the Beachia ei järjestetty, koska Sonisphere-festivaali pidettiin samalla rannalla pääesiintyjänään Metallica. 

Festivaali teki paluun yksipäiväisenä kesäkuussa 2017 pääesiintyjänään Foo Fighters.

Esiintyjät

2013

Green Day
Rammstein
Stone Sour
Queens of the Stone Age
Thirty Seconds to Mars
Billy Talent
Danko Jones
All Time Low
Enter Shikari
Paramore
Airbourne
Modestep
A Day to Remember
Newsted
Zemfira
Palma Violets
Parkway Drive
Rival Sons

Apulanta
Kotiteollisuus
Haloo Helsinki!
Huoratron
Reckless Love
Jätkäjätkät
Pää Kii
Royal Republic
Flesh Roxon
Satan Takes A Holiday
The Blackout
Graveyard
Pure Love
Metz
Rolo Tomanssi
Hacktivist
Elephants from Neptune
Noora Coban & Natashia Nevermind

2017 
 Foo Fighters
 Biffy Clyro
 The Kills
 Apulanta
 Vant

Aiheesta muualla
Festivaalin kotisivut

Lähteet

Rockfestivaalit Suomessa
Kalsiumbentsoaatti

Kalsiumbentsoatti eli kalsiumdibentsoaatti on bentsoehapon kalsiumsuola. Kalsiumbentsoaatin kidevedettömän muodon kemiallinen kaava on Ca(C7H5O2)2, moolimassa 282,305 g/mol ja CAS-numero 2090-05-3.

Kalsiumbentsoaatti on säilöntäaine, jonka elintarvikkeiden E-koodi on E 213. Sitä käytetään myös kotisäilönnässä ja se on tehokas hiivojen, homeiden  ja joidenkin bakteerien tappaja. Kalsiumbentsoaatin ylin hyväksyttävä päivittäinen saanti eli ADI-arvo on 5 mg/kg/vrk.

Kalsiumbentsoaatilla on myös monohydraatti eli C14H10O4Ca· H2O ja trihydraatti eli C14H10O4Ca· 3H2O.

Lähteet

Aiheesta muualla 
PubChem: Calcium benzoate 
ChemBlink: Calcium benzoate 
Food and Agriculture Organization of the United Nations: Calcium benzoate (pdf) 

Kalsiumyhdisteet
Hollo

Hollo on muun muassa seuraavien henkilöiden sukunimi:

 Anselm Hollo (1934–2013), suomalaissyntyinen runoilija ja kääntäjä
 Erkki Hollo (s. 1940), suomalainen oikeustieteilijä ja professori
 Ilkka Hollo (s. 1944), suomalainen kenraaliluutnantti
 J. A. Hollo (1885–1967), suomalainen kasvatustieteilijä, kääntäjä ja kriitikko
 Konrad Hollo (1892–1974), suomalainen valokuvaaja
 Lauri Hollo (s. 1970), suomalainen juoksija, urheilukirjoittaja, freelance-toimittaja ja juoksuvalmentaja
 Volmari Iso-Hollo (1907–1969), suomalainen juoksija

Muita merkityksiä
 Hollo, kylä Lempäälässä
Gunilla

Gunilla on skandinaavinen naisen etunimi. Gunilla on jo keski­ajalla syntynyt muunnos muinais­skandinaavisesta nimestä Gunhild, jonka molemmat osat merkitsevät sotaa ja taistelua.

Gunillan nimipäivä on Ruotsissa ja ruotsin­kielisen kalenterin mukaan Suomessakin 30. tammikuuta.

Suomessa nimi Gunilla on Digi- ja väestötietoviraston tietojen mukaan annettu vuoden 2019 loppuun mennessä annettu 3 971 henkilölle.

Tunnettuja Gunilloja 

 Gunilla Andersson, ruotsalainen jääkiekkoilija
 Gunilla Bergström, ruotsalainen lastenkirjailija
 Gunilla Bese, Viipurin linnanpäällikkö 1511–1513
 Gunilla Bielke, Ruotsin kuningatar, Juhana III:n toinen puoliso
 Gunilla Celvin, suomalainen toimittaja ja uutispäällikkö
 Gunilla Cleve, suomalainen koulunjohtaja, Marttaliiton aktivisti, kunnanvaltuutettu ja talousneuvos
 Gunilla Holm, suomalainen kasvatustieteen professori
 Gunilla Jung, suomalainen hopea- ja valaisinsuunnittelija
 Gunilla Lindberg, ruotsalainen urheilujohtaja
 Gunilla Nyroos, suomalainen näyttelijä
 Gunilla von Post, ruotsalainen kirjailija ja julkisuuden henkilö
 Gunilla Svärd, ruotsalainen suunnistaja
 Astrid Gunilla Margareta Thors, Ruotsalaisen Kansanpuolueen poliitikko
 Gunilla Widén, informaatiotieteen professori
 Gunilla Wolde, ruotsalainen lastenkirjailija, piirtäjä ja kuvittaja

Lähteet

Aiheesta muualla 

Etunimet
Missoni

Missoni on Varesessa toimiva italialainen vaateyritys. Sen tuotteita ovat värikkäät neuleet. Neuleiden lisäksi yrityksen tuotteisiin kuuluu muitakin ylellisyystavaroita. 
 
Yrityksen perustivat vuonna 1953 Ottavio Missoni (11. helmikuuta 1921 – 9. toukokuuta 2013) ja Rosita Jelmini. Yrityksen toimitusjohtaja oli heidän poikansa Vittorio Missoni. Vittorio Missonia, tämän vaimoa ja ystäväpariskuntaa kuljettanut lentokone ja kaksi lentäjää katosivat Venezuelan rannikolla tammikuun alussa 2013. Koneen omistajalla ei ole toimilupaa, ja lentäjän terveystodistus oli vanhentunut. Tammikuun lopulla merestä löytyi koneessa ollut matkalaukku, joka kuuluu matkalta myöhästyneelle henkilölle.

Lähteet

Aiheesta muualla 
Missoni.com Virallinen sivusto
Ottavio Missonin muistokirjoitus Helsingin Sanomissa

Benetton
Italialaiset yritykset
Varese
Ottavio Missoni

Ottavio Missoni (11. helmikuuta 1921 – 9. toukokuuta 2013) oli menestyksekäs italialainen muotisuunnittelija, joka perusti vaimonsa Rosita Jelminin kanssa nimeään kantavan menestyksekkään Missoni-muotihuoneen.

Myöhemmin yrityksen toimitusjohtajana oli heidän poikansa Vittorio Missoni, joka katosi lento-onnettomuudessa Venezuelan rannikolla tammikuun alussa 2013.

Ottavio Missoni oli myös menestynyt urheilija ja sijoittui Lontoon olympialaisissa 1948 kuudenneksi 400 metrin aitajuoksussa.

Lähteet

Aiheesta muualla 
Missoni.com Virallinen sivusto

Italialaiset muotisuunnittelijat
Italialaiset pikajuoksijat
Italialaiset 400 metrin aitajuoksijat
Vuonna 1921 syntyneet
Vuonna 2013 kuolleet
Kares

Kares on seuraavien henkilöiden sukunimi:

 Ilkka Kares (s. 1962), jääkiekkoilija
 Kaarlo Reetrikki (K. R.) Kares, vuoteen 1876 Präski, (1873–1942), pappi, kansanedustaja (Suomalainen puolueen, kokoomus ja IKL) ja Lapuan liikkeen perustajia
 Mika Kares (s.  1978), oopperalaulaja, basso
 Olavi Kares (1903–1988), piispa
 Yrjö Kares (1896–1958), jääkärikapteeni
Karhumäki (täsmennyssivu)

Karhumäki tarkoittaa muun muassa seuraavia:

 Karhumäki, kaupunki Venäjän Karjalassa
 Karhumäen piiri, hallintoalue Venäjän Karjalassa

Sukunimi
 Aune Karhumäki (s. 1975), kirjailija ja psykoterapeutti
 Juhani Karhumäki (s. 1949), matematiikan professori
 Urho Karhumäki (1891–1947), kirjailija ja olympiavoittaja
Veljekset Karhumäki, Niilo ja Valto, Suomen ilmailun uranuurtajia, Kar-Air-lentoyhtiön perustajia
 Waldemar Karhumäki (1880–1945), vakuutustarkastaja ja lastenkirjailija

Luettelot henkilöistä sukunimen mukaan
Rosa Hautala

Rosa Hautala (s. 1993) on suomalainen näyttelijä. Hän näytteli Vilma Haavistoa syksyllä 2010 alkaneessa Yle TV2:n draamasarjassa Uusi päivä vuoteen 2017 asti.

Hautala valmistui keväällä 2013 ylioppilaaksi ilmaisupainotteisesta Tampereen yhteiskoulun lukiosta, jonka hän suoritti nelivuotisena näyttelijäntyönsä vuoksi, ja opiskeli sen jälkeen kauppatietieteitä Tampereen yliopiston johtamiskorkeakoulussa.

Maaliskuussa 2020 Siliämaa kertoi Voice.fi:n haastattelussa, että vaikka hän uskoo tekevänsä jatkossakin projekteja näyttelijänä, on hän vaihtanut uraa ja työskentelee nykyään vakuutusalalla.

Filmografia 
 Uusi päivä (2010–2017 TV-sarja) – Vilma Haavisto
 Ilmianto (2010, elokuva) – Kaveri
 Väärät Bileet (2016, TV-sarja) – Vilma Haavisto

Lähteet 

Suomalaiset näyttelijät
Elävät henkilöt
Vuonna 1993 syntyneet
Kerran viikossa

Kerran viikossa on  suomalainen, Teppo Airaksisen ohjaama sitcom-tyylinen televisiosarja. Se kuvattiin elävän yleisön edessä ja lähetettiin ulos klo 21 suorana lähetyksenä. 12-osainen sarja alkoi 7. helmikuuta 2013 ja päättyi 25. huhtikuuta 2013 Yle TV2 -kanavalla. Sarjan vastaava käsikirjoittaja on Petja Peltomaa. Sarjan on tuottanut Yellow Film & TV Oy yhdessä Yle TV2:n kanssa.

Jokaisessa jaksossa vieraili tarjoilijana "Bar Kantiksessa" yksi tunnettu julkisuuden henkilö, jota voi ehdottaa ohjelman Facebook-sivulla. Tarjoilijana olivat Viivi Pumpanen, Aira Samulin, Mikael Jungner ja Jouni Hynynen. Satunnaisissa jaksoissa vieraili myös näyttelijä, joita olivat muun muassa Santtu Karvonen, Joonas Saartamo sekä Hannele Lauri.

Juoni
Viisikymppinen tilintarkastaja Veli-Matti löytää avovaimonsa Marjutin vieraan miehen kanssa. Hetkeä myöhemmin "Vellu" tapaa elämänsä naisen, Sallan, joka on miltei 20 vuotta häntä nuorempi.

Suorana lähetyksenä yleisön läsnä ollessa esitettävässä tilannekomediassa seurataan Veli-Matin ja Sallan rakkaustarinaa. Pedanttisen tilintarkastajan ja impulsiivisen toimittajan suhteen uhkina ovat ikäeron ja luonnevikaisen ex-vaimon lisäksi Veli-Matin aikuinen poika Tomi, jolla ei ole aikomustakaan muuttaa kotoaan pois.

Soppaa on hämmentämässä myös Sallan paras ystävä Meri, joka on hurahtanut astrologiaan ja uskoo sokeasti kaikkeen sellaiseen, mitä ei voida tieteellisesti todistaa.

Rooleissa

Pääosissa

Vierailijat

Baarimikot
 Viivi Pumpanen
 Aira Samulin
 Mikael Jungner
 Jouni Hynynen
 Jarppi Leppälä
 Frederik
 Nasima Razmyar
 Lauri Tähkä
 Marko Kolehmainen
 Sedu Koskinen
 Joanna Kuvaja
 Petri Nygård

Jaksot

Lähteet

Suomalaiset komediasarjat
2010-luvun televisiosarjat
Tilannekomediat
Yle TV2:n televisio-ohjelmat
Imagine Dragons

Imagine Dragons on yhdysvaltalainen vaihtoehtorock-yhtye, joka perustettiin Las Vegasissa, Nevadassa vuonna 2008. Yhtye on julkaissut yhdeksän EP:tä ja viisi studioalbumia. 

Yhtyeen esikoisalbumi Night Visions äänitettiin kesällä 2012 ja julkaistiin 4. syyskuuta 2012. Se oli korkeimmillaan toisena Billboard 200 -listalla.
Ensimmäisellä viikolla albumia myytiin yli 83 000 kappaletta. Albumi sijoittui ykkössijalle Billboard Alternative -ja rock-albumilistoilla. Night Visions sai RIAA:lta kulta-albumin vuoden 2013 alussa. Sillä on ollut kaksi top 40 -singleä Yhdysvalloissa, Britanniassa, Kanadassa ja Ruotsissa. Toinen albumi Smoke + Mirrors julkaistiin 17. helmikuuta 2015 ja saavutti ensimmäisen sijan Billboard 200-listalla. Yhtye on voittanut useita palkintoja, mukaan lukien Grammyn parhaasta rock-esityksestä sekä viisi Billboard-palkintoa.

Yhtye on esiintynyt Suomessa kolmesti: 14.7.2013 ja 14.7.2017 Ilosaarirock-festivaalilla sekä 27.1.2016 Hartwall Arenalla.

Imagine Dragonsin tunnetuimpia kappaleita ovat muun muassa ”Radioactive”, ”Demons" , ”On Top Of The World”, "Believer" ja ”Enemy”.

Jäsenet 
 Nykyiset jäsenet
 Daniel "Dan" Reynolds - laulu, rummut (2008–)
 Ben McKee - basso, taustalaulu (2009–)
 Daniel Wayne Sermon - kitara, mandoliini, taustalaulu (2009–)
 Daniel Platzman - rummut, alttoviulu, taustalaulu (2011–)

 Entiset jäsenet
 Andrew Tolman - rummut, taustalaulu (2008–2011)
 Brittany Tolman - piano, taustalaulu (2009–2011)
 Theresa Flaminio - piano, taustalaulu (2011–2012)
 Dave Lemke - basso, taustalaulu (2008–2009)
 Aurora Florence - piano, taustalaulu (2008)
 Andrew Beck - kitara, taustalaulu (2008)

 Kiertueilla mukana olleet jäsenet
 Ryan Walker - kosketinsoittimet, kitara, mandoliini, taustalaulu, tamburiini (2011–2015)
 William F Wells - kosketinsoittimet, kitara, taustalaulu (2015–)

Aikajana

Diskografia

Studioalbumit 
 Night Visions (2012)
 Smoke + Mirrors (2015)
 Evolve (2017)
 Origins (2018)
Mercury - Act 1 (2021)

EP:t 
Speak to Me (2008)
Imagine Dragons (2009)
Hell and Silence (2010)
It's Time (2011)
Continued Silence (2012)
Hear Me (2012)
The Archive (2013)
iTunes Session (2013)
Shots (2015)
Live at AllSaints Studios (2017)

Singlet 
”It’s Time” (2012)
”Hear Me” (2012)
”On Top of the World” (2012)
”Radioactive” (2012)
”Monster” (2013)
”Demons” (2013)
”Battle Cry” (2014)
”Warriors” (2014)
”I Bet My Life” (2014)
”Gold” (2014)
”Shots” (2015)
”Roots” (2015)
”I Was Me” (2015)
”Not Today” (2016)
”Levitate” (2016)
”Believer” (2017)
”Thunder” (2017)
”Whatever It Takes” (2017)
"Walking The Wire" (2017)
”Next To Me” (2018)
”Natural” (2018)
"Zero" (2018)
"Machine" (2018)
"Bad Liar" (2018)
"Birds" (2019)
"Follow You" (2021)
"Cutthroat" (2021)	
"Wrecked" (2021)
"Monday" (2021)

Lähteet

Aiheesta muualla 

Yhdysvaltalaiset alternative rock -yhtyeet
Yhdysvaltalaiset indie pop -yhtyeet
Seulonnan keskeiset artikkelit
Katajanokan upseerikerho

Katajanokan upseerikerho ry on suomalainen valtakunnallinen upseerikerho.

Kerho johtaa Katajanokan Kasinolla tapahtuvaa kerho- ja muuta maanpuolustusaatteellista toimintaa. Rakennuksena Katajanokan Kasino täytti 100 vuotta 2013.

Aatteellisena, yleishyödyllisenä yhdistyksenä kerho tarjoaa upseeriperinteitä vaalien upseeristolle tilaisuuksia kokoontumiseen ja yhdessäoloon sekä kehittää ja ylläpitää jäsenistönsä yhteenkuuluvuutta sekä maanpuolustus- ja upseerihenkeä. Lisäksi kerho tarjoaa tilojaan muuhun maanpuolustusaatteelliseen toimintaan.

Kerhon perustajajäseniä ovat: Upseeri­liitto ry, Suomen Reservi­upseeri­liitto ry ja Helsingin Reservi­upseeri­piiri ry. Kerhon puheenjohtajana on toiminut vuorovuosin Upseeriliiton ja Suomen Reserviupseeriliiton puheenjohtaja.

Ravintolatoimintaa Katajanokan Kasinolla harjoittaa Royal Ravintolat Oy, jonka kautta tilat varataan.

Lähteet 

Suomalaiset järjestöt
Showgirl (Kylie Minoguen albumi)

Showgirl on Kylie Minoguen livealbumi, joka julkaistiin joulukuussa 2005. Albumi sisältää kahdeksan Minoguen kappaletta, jotka on nauhoitettu Lontoossa vuonna 2005.

Kappaleet

Aiheesta muualla 
Kylie Minoguen virallinen sivusto 

Kylie Minoguen albumit
Vuoden 2005 albumit
Sovasjärvi

Sovasjärvi on järvi Vivungissa, Kiirunan kunnassa,Norrbottenin läänissä, Ruotsin Lapissa. Järven pinta-ala on 1,34 neliökilometriä ja se sijaitsee 313 metriä merenpinnan yläpuolella. Sovasjärvi kuuluu Tornionjoen vesistöön.

Lähteet 
VISS - VattenInformationsSystem för Sverige

Kiirunan järvet
Tornionjoen valuma-alue (Ruotsin puolella)
Hämeen nopein

Hämeen nopein on Kari Peitsamon Skootterin albumi vuodelta 1988. Albumin kaikki kappaleet ovat Kari Peitsamon säveltämiä ja sanoittamia.

Kappaleet

A-puoli 
 Sopii meille (jos se on rokkia)
 Rockin' all over Tampere
 Svengaaja
 Son of the gun
 Mini boogie
 Apulaissheriffiä ei pompoteta

B-puoli 
 Voiko voodoolla tappaa
 Ruskeat mokkakengät
 Ei kai Springsteenilläkään ole helppoa
 Oliivinvihreä Dodge Dart vm. -75
 Honolulu baby

Kari Peitsamon albumit
Vuoden 1988 albumit
Rankat ankat

Rankat ankat on Kari Peitsamon Skootterin albumi vuodelta 1989. Albumin kaikki kappaleet ovat Kari Peitsamon säveltämiä ja sanoittamia.

Kappaleet

A-puoli 
 Älä koskaan liity rokkibändiin
 Äijien veto
 Rytinäkerjäläinen
 Lehmipojan parantumaton blues
 Ämy-rock
 Tennistossurakkautta

B-puoli 
 Rankat ankat
 Kaikkien aikojen biisi
 Rock'n'roll boogie
 Puoliksi palanut pikkusikari
 Jykevää jyrää

Kari Peitsamon albumit
Vuoden 1989 albumit
Hellsinkin’

Hellsinkin' on Kari Peitsamon Skootterin albumi vuodelta 1990. Albumin kaikki kappaleet ovat Kari Peitsamon säveltämiä ja sanoittamia.

Kappaleet

A-puoli 
 Joka päivä itketään
 Helppo biisi
 Pakko päästä Helsinkiin
 Kuin brontosaurus
 Ystävälleni
 Bisneksen suurin pelle

B-puoli 
 J.J. is back
 Kummaa värinää
 Miksei koskaan sada vettä
 Tyräjyrä
 Ei mikään kovin hilpeä biisi
 Älä ota mua kiinni

Kari Peitsamon albumit
Vuoden 1990 albumit
Kari Kalénin tuottamat albumit
Love Connection

Love Connection oli vuonna 2013 toteutettu suomalainen tositelevisio-ohjelma, jossa Yhdysvalloissa asuvat suomensukuiset poikamiehet etsivät rakkautta ja juuriaan Suomesta. Ohjelma oli kuvattu osittain Yhdysvalloissa ja osittain Suomessa.

Ohjelmassa oli alkuvaiheessa mukana viisi miestä, joista kolme eniten yhteydenottoja saanutta valittiin lopulliseen ohjelmaan. Kesällä 2013 miehet saapuivat Suomeen tapaamaan morsianehdokkaita. Juontajana ja henkilökohtaisena avustana poikamiehille toimi Nuutti Takkinen.

12-osainen ohjelma alkoi Yle TV2:ssa 21. lokakuuta 2013.

Ensimmäinen tuotantokausi

Henkilöt

Jaksot

Lähteet

Aiheesta muualla 
 Love Connection Ylen sivuilla
 Love Connection Facebook-sivut

Yle TV2:n televisio-ohjelmat
Suomalaiset tositelevisiosarjat
Nationalligaen

Nationalligaen on amerikkalaisen jalkapallon korkein sarjataso Tanskassa. Sarjaa on pelattu vuodesta 1988 lähtien, ja sarjan mestaruusottelua on kutsuttu vuodesta 1989 nimellä Mermaid Bowl.

Joukkueet 2014

Lohko 1
Copenhagen Towers, Kööpenhamina
Aarhus Tigers, Aarhus
Amager Demons, Tårnby
Esbjerg Hurricanes, Esbjerg
Odense Swans, Odense

Lohko 2
AaB 89ers, Aalborg
H.I. Herlev Rebels, Herlev
Holbæk Red Devils, Holbæk
Søllerød Gold Diggers, Rudersdal
Triangle Razorbacks, Vejle

Mestarit

2014: Copenhagen Towers
2013: Copenhagen Towers
2012: Triangle Razorbacks
2011: Triangle Razorbacks
2010: Triangle Razorbacks
2009: Søllerød Gold Diggers

2008: Søllerød Gold Diggers
2007: Triangle Razorbacks
2006: Triangle Razorbacks
2005: Roskilde Kings
2004: Avedøre Monarchs
2003: Avedøre Monarchs
2002: Avedøre Monarchs
2001: Roskilde Kings
2000: Aarhus Tigers
1999: Aarhus Tigers

1998: Aarhus Tigers
1997: Roskilde Kings
1996: Roskilde Kings
1995: Copenhagen Towers
1994: Copenhagen Towers
1993: Copenhagen Towers
1992: Copenhagen Towers
1991: Aarhus Tigers
1990: Herning Hawks
1989: Copenhagen Vikings
1988: Copenhagen Vikings

Lähteet

Amerikkalaisen jalkapallon sarjat
Tanskan palloilusarjat
Nina Halme

Nina Halme (s. 25. tammikuuta 1990 Kouvola) on suomalainen uransa lopettanut alppihiihtäjä. Hän edusti Kouvolan Hiihtoseuraa ja hänen valmentajanaan toimi Kari Halme.

Halme on saavuttanut urallaan viisi yleisen sarjan Suomen mestaruutta syöksylaskussa, supersuurpujottelussa sekä suurpujottelussa. Vuonna 2012 Halme katkaisi Tanja Poutiaisen yhdeksän vuoden kultamitaliputken suurpujottelussa voittamalla hänet Levillä järjestetyissä alppihiihdon SM-kilpailuissa 0,33 sekunnilla. 

Alppihiihdon maailmancupissa Halme kilpaili ensimmäisen kerran tammikuussa 2013 Slovenian Mariborin suurpujottelukilpailussa, jossa hän laski maaliin, mutta ei selviytynyt toiselle kierrokselle. Halme on sijoittunut eurooppacupin vauhtilajeissa kaikkien aikojen parhaana suomalaisena naislaskijana sijoille 13 ja 20 syöksylaskussa Sveitsin St. Moritzissa vuonna 2013. Hän on sijoittunut eurooppacupin osakilpailuissa kuusi kertaa kahdenkymmenen parhaan joukkoon.  

Halme osallistui vuonna 2013 Itävallassa Schladmingin MM-kilpailuihin suurpujottelussa sijoittuen 38:nneksi. Halme edusti Suomea FISU:n talviuniversiadeissa kolme kertaa: 2011 Turkin Erzurumissa, 2013 Italian Trentinossa ja 2015 Espanjan Granadassa, joista viimeisessä hän toimi avajaisissa Suomen joukkueen lipunkantajana.  Halme osallistui myös nuorten MM-kilpailuihin Ranskan Chamonixissa vuonna 2010.

Halme on kokenut urallaan kolme isoa loukkaantumista. Vasen jalka on murtunut kahdesti harjoitusolosuhteissa vuosina 2003 ja 2008. Oikean polven eturistiside katkesi syöksylaskun Suomen mestaruuskilpailuissa Åressa vuonna 2013.

Halme on harjoitellut lajia kansainvälissä seurassa. Hän laski kausina 2013-2014 ja 2014-2015 Norjan naisten A-maajoukkueen ryhmässä ja kaudella 2015-2016 Puolan naisten A-maajoukkueen ryhmässä.

Halme on startannut urallaan yli 400 Kansainvälisen hiihtoliiton eli FIS:n alaista kilpailua kaikissa alppihiihdon lajeissa saavuttaen 20 voittoa ja 50 palkintokorokesijaa.  Halme lopetti urheilu-uransa keväällä 2015. 

Halme valmistui ylioppilaaksi Nilsiän alppilukiosta vuonna 2010  ja jatkoi tämän jälkeen opiskelua Aalto Yliopistossa Espoossa.

Lähteet

Aiheesta muualla 
Nina Halmeen kotisivut

Suomalaiset alppihiihtäjät
Vuonna 1990 syntyneet
Elävät henkilöt
Anitra Karsten

Anitra Linnéa Christina Karsten (11. joulukuuta 1902 Turku – 29. lokakuuta 1988) oli suomalainen psykologi. Hän oli Helsingin Svenska handelshögskolanin psykologian dosentti 1951–1960 ja saksalaisen Erlangenin yliopiston professori vuodesta 1960. Hänen erikoisalansa oli työn psykologia. Frankfurtin yliopisto myönsi hänelle professorin arvonimen.

Karsten opiskeli muun muassa Edvard Westermarckin ja Kurt Lewinin oppilaana. Hän väitteli tohtoriksi vuonna 1928 ja työskenteli sitten jonkin aikaa psykologisen laboratorion johtajana Tšekkoslovakian Ústíssa, kunnes perusti oman mainontaa tutkivan psykologisen tutkimuslaitoksen. Vuosina 1936–1939 hän hoiti psykologian dosentuuria berliiniläisessä mainosalan korkeakoulussa. Toisen maailmansodan alussa Karsten palasi Suomeen ja toimi Svenska Hankenin myynti- ja mainosopin opettajana vuoteen 1951 saakka. Koska ei saanut Suomen miehisessä yliopistomaailmassa virkoja, hän lähti vuonna 1949 joksikin aikaa Yhdysvaltoihin tutkijaksi Kurt Lewinin sinne perustamaan Michiganin yliopiston sosiaalitieteiden instituuttiin. 1950-luvulla hän opetti Svenska medborgarhögskolanissa ja palasi vielä 58-vuotiaana 1960-luvun alussa Saksaan, jossa hän toimi alkuun Erlangenin yliopistossa ja sitten Johann Wolfgang Goethe -yliopistossa Frankfurt am Mainissa. Frankfurtissa hän oli mukana luomassa yliopistoon eläkeläisille tarkoitettua ”kolmannen iän” opetusohjelmaa.

Erityisesti 1940- ja 1950-luvulla Karsten julkaisi monia tutkimuksia markkinointipsykologiasta sekä lapsuus- ja vanhuusiän psykologiasta.

Lähteet

Aiheesta muualla
Anna-Liisa Sysiharju: ”Anitra Karsten 11.12.1902–29.10.1988”. Psykologia 24(1989):1, s. 46–47 

Suomalaiset psykologit
Suomalaiset professorin arvonimen saaneet
Vuonna 1902 syntyneet
Vuonna 1988 kuolleet